มีอาการหนักหัวปวด เบาๆ จาก หัว ด้านหลัง หายใจไม่ทั่ว ท้อง อาเจียร อาการปวดหัว หายใจ เหนื่อย จะเป็นเวลาเลิกงานกลับถึงบ้านแล้ว ส่วนอาเจียรเป็นบ่อยเวลาทานน้ำ หลังอาหาร จะมีอาการตลอด รู้สึกทานอาหารได้น้อยทั้งที่เป็นคนตัวใหญ่พุงใหญ่ ควรแก้ยังไงครับ
สวัสดีค่ะอาการปวดศีรษะศีรษะเกิดได้จากสาเหตุหลักสองอย่าง ได้แก่อาการปวดที่ไม่ได้เกิดจากสาเหตุหรือโรคอื่นหรือการปวดศีรษะแบบปฐมภูมิ เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไปอาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นส่วนอาการอาเจียน หากเป็นเพียงบางครั้ง ก็อาจเป็นอาการที่เกิดร่วมกับอาการปวดศีรษะได้ค่ะแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ แต่หากมีอาการปวดศีรษะมากแบบที่ไม่เคยเป็นมาก่อน ตาพร่ามัว อาเจียนพุ่ง กินไม่ได้ มีไข้สูง หรือปวดมากหลังจากเกิดได้รับการกระทบกระแทกบริเวณศีรษะมาไม่นาน ควรพบแพทย์โดยด่วนค่ะ